iraklixyz/georgian-wikipedia-cleaned huggingface dataset:
ტომას-ბარონის პროვინცია

ტომას-ბარონის პროვინცია — პროვინცია ბოლივიაში, ორუროს დეპარტამენტის ჩრდილოეთ ნაწილში. დედაქალაქია ეუკალიპტუსი.

ტომას-ბარონი ერთ-ერთია ორუროს დეპარტამენტის თექვსმეტი პროვინციიდან. ჩრდილოეთით და დასავლეთით ესაზღვრება ლა-პასის დეპარტამენტი. ჩრდილოეთიდან სამხრეთისკენ გადაჭიმულია 30 კმ-ზე, აღმოსავლეთიდან დასავლეთისკენ 25 კმ-ზე, ხოლო მთლიანი ფართობი 341 კმ²-ს შეადგენს.

მოსახლეობა
1992 წლის აღწერისას, მოსახლეობა 5 045 ადამიანს შეადგენდა, 2001 წელს კი 5 424-ს, ანუ ადგილი ჰქონდა 7.5 %-იან ზრდას.
87 % ლაპარაკობს ესპანურად, 82 % აიმარაზე და 8 % კეჩუაზე.
მოსახლეობის 26 %-ს არ აქვს ელექტროენერგია (1992).
49 % დასაქმებულია სასოფლო-სამეურნეო სფეროში, 1 % მაღაროებში, 11 % მრეწველობაში, 39 % მომსახურების სფეროში (2001).
მორწმუნეთა 66 % კათოლიკეა, 27 % პროტესტანტი (1992).

დაყოფა
პროვინცია შედგება მხოლოდ ერთი მუნიციპალიტეტისაგან, რომელიც თავის მხრივ კანტონებად იყოფა.
ფეკლაბრუკი

ფეკლაბრუკი — ქალაქი ავსტრიაში, ზემო ავსტრიის ფედერალურ მხარეში, ფეკლაბრუკის რაიონის ადმინისტრაციული ცენტრი. 2011 წლის მონაცემებით, მოსახლეობა 11 931 ადამიანს შეადგენს. ქალაქში გაედინება მდინარე ფეკლა, რომლისგანაც მომდინარეობს მისი სახელი.

ფეკლაბრუკში განთავსებულია მრავალი მაღაზია და სასწავლო დაწესებულება.

დაძმობილებული ქალაქები
ჩესკი-კრუმლოვი, ჩეხეთი
ჰაუცენბერგი, გერმანია
სლოვენ-გრადეცი, სლოვენია
კნიტელფელდი

კნიტელფელდი — ქალაქი ავსტრიაში, შტირიის ფედერალურ მხარეში, მდინარე მურის ნაპირებზე. 2011 წლის მონაცემებით, მოსახლეობა 11 607 ადამიანს შეადგენს.

ქალაქის სახელი უკავშირდება კნიტელფელდის პუტჩს, ანუ 2002 წლის 7 სექტემბრის ავსტრიის თავისუფლების პარტიის კრებას, რაც 2002 წელსვე საპარლამენტო არჩევნებით დასრულდა.
სვანთა სავანე

სვანთა სავანე, ამტყელი — მღვიმე საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს სოხუმიდან 35 კმ-ზე, მდინარეების ამტყელისა და ჯამპალის შესართავთან 200 მ-ზე. სიგრძე 10 მ, სიგანე — 12–13 მ, სიმაღლე 15 მ. აღმოაჩინეს 1958 წელს, გათხარეს 1963–1965 წლებში (ნ. ზ. ბერძენიშვილი). ფიქსირებულია (1,5 მ სიმძლავრის) 4 ლითოლოგიური ფენა. არქეოლოგიურ მასალას შეიცავს ფენა. წარმოადგენს ზედა პალეოლითური ხანის ადრინდელი საფეხურის პირველყოფილ ადამიანთა ხანგრძლივ ნაბინარს. ქვის იარაღის დამუშავება იქვე ხდებოდა. ნაპოვნია ზედა პალეოლითური ხანის 4500-ზე მეტი ქვის ნივთი (საჭრისები, საფხეკები, გრავტის ტიპის მაგვარი იარაღი, მიკროიარაღი და სხვა). აგრეთვე მუსტიეს ხანის იარაღი და წარმოების ნაშთები. ფაუნიდან აღსანიშნავია დომბის, შვლის, მღვიმური დათვის, ჯიქის ძვლების ნაშთები.

მასალა დაცულია ს. ჯანაშიას სახელობის საქართველოს სახელმწიფო მუზეუმში.
ჯოვანა ანტონელი

ჯოვანა ანტონელი (, დ. 18 მარტი, 1976, რიო-დე-ჟანეირო, ბრაზილია) — ბრაზილიელი მსახიობი, ტელეწამყვანი და პროდიუსერი.

ჯოვანას მამა ოპერის მომღერალი იყო დედა — ბალერინა. ჰყავს უფროსი ძმა ლეონარდო, რომელიც ადვოკატია. ჯოვანამ თავისი კარიერა დაიწყო 14 წლის ასაკში, მან მონაწილეობა მიიღო საბავშვო გადაცემა „რედე მანჩეტეში“, როგორც წმაყვანის თანაშემწემ. მისი პირველი ეპიზოდური როლი იყო სერიალ „ტროპიკელ ქალში“ . მას შემდეგ ჰქონდა არაერთი როლებიც, მაგრამ პოპულარობა 2000 წელს „ოჯახურ ურთიერთობებში“ შესრულებულმა მეძავმა კაპიტუმ მოუტანა. ამას მოყვა სერიალი კლონი 2001 წელს, რომელმაც ჯოვანა მეგავარსკვლავად აქცია. 2000 წელს ის პირველად ასრულებს უარყოფით პერსონაჟს სერიალ „ცოდვის ფერში“. მისი ბოლო ნამუშევარია, მანუელ კარლუშის „დატკბი ცხოვრებით“.

მისი პირველი ქმარი ბიზნესმენი რიკარდო მედინა იყო, რომელსა ჯოვანა პატარაობიდან იცნობდა. ისინი 1997 წელს დაქორწინდნენ და 2001 წელს დაშორდნენ. კაცი რომლის გამოც რიკარდოს დაშორდა იყო მურილუ ბენისიუ, ისინი სერიალ კლონის გადაღებებზე შეხვდნენ და თავიანთი ულამაზესი სიყვარული ტელეეკრანიდან რეალობაში გადაიტანეს. 2005 წელს მათ შვილი პიეტრო შეეძინათ. მაგრამ, მალევე, მათი ლამაზი სიყვარულის ისტორიაც დამთავრდა. 2007 წელს ჯოვანა ამერიკელ ბიზნესმენს გაყვა ცოლად. ისინი ამერიკაში აპირებდნენ ცხოვრებას, მაგრამ მურილუმ სასამართლოში იჩივლა, რადგანაც არ უნდოდა, რომ თავის შვილს საზღვარგარეთ ეცხოვრა მისგან შორს. ეს ამბავი კი იმით დამთავრდა, რომ ქორწინებიდან ოთხი თვის შემდეგ ჯოვანა ქმარს დაშორდა. 2010 წელს კი რეჟისორ ლეონარდო ნოგუერასგან, ტყუპები სოფია და ანტონია შეეძინა.
ჰოლაბრუნი

ჰოლაბრუნი — ქალაქი ავსტრიაში, ქვემო ავსტრიის ფედერალურ მხარეში. გაშენებულია მდინარე გელერსბახზე.

ჰოლაბრუნის შემოგარენი თავდაპირველად ნეოლითის ხანაში იქნა დასახლებული. ძვ. წელთაღრიცხვის დაახლოებით 300 წლისთვის, ჰოლაბრუნის ახლომდებარე ტერიტორიებზე ყვაოდა ლა-ტენეს კულტურის ქალაქები.

1805 წლის 16 ნოემბერს, ქალაქ შენგრაბენის სიახლოვეს გამიართა ბრძოლა ნაპოლეონის საფრანგეთის ძალებსა და პეტრე ბაგრატიონის რუსეთის ძალებს შორის.
ოთარ გამყრელიძე

ოთარ გამყრელიძე (დ. 14 მარტი, 1932, სოფ. ზოდი, ჭიათურის მუნიციპალიტეტი — გ. 27 მარტი, 2025) — იურიდიულ მეცნიერებათა დოქტორი, პროფესორი, პუბლიცისტი. გამოქვეყნებული აქვს სამასამდე ნაშრომი. 2007 წლიდან მისის რედაქტორიბით გამოდის სამართლებრივი ჟურნალი „ცხოვრება და კანონი“.

ბიოგრაფია
1951 წელს დაამთავრა თბილისის ვაჟთა მე-20 საშუალო სკოლა. 1954-1957 წლებში მსახურობდა საბჭოთა არმიის რიგებში.

1958-1963 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში. 1990-1997 წლებში საქართველოს უზენაესი სასამართლოს მიერ მიწვეული მეცნიერ-კონსულტანტი.

1991-2006 წლებში სამეცნიერო მუშაობის პარალელურად საქართველოს ადვოკატთა კოლეგის წევრია და გამოდის სასამართლო პროცესებზე.

მონაწილეობა აქვს მიღებული საერთაშორისო-სამეცნიერო კონფერენციებში სისხლის სამართლის საკითხებზე, რომელთაგან აღსანიშნავია საბჭოთა კავშირისა და დასავლეთ გერმანიის მეცნიერთა შეხვედრა (თბილისი, 1983 წელი) და გერმანიის ქალაქ ფრაიბურგის მაქს პლანკი საზღვარგარეთისა და საერთაშორისო სისხლის სამართლის ინსტიტუტის მიერ 1999 წელს ორგანიზებული სამეცნიერო შეხვედრა თემაზე: „სისხლის სამართლებრივი წარსულის გადასინჯვა“. კონფერენციის მასალები ასახულია გერმანულ და რუსულ ენებზე გამოცემულ კრებულებში.

1995 წლის დეკემბერსა და 1996 წლის იანვარში მიწვეული იყო გერმანიის ქალაქ ფრაიბურგის მაქს-პლანკის საზღვარგარეთისა და საერთაშორისო სისხლის სამართლის ინსტიტუტში ორთვიანი სამეცნიერო მივლინებით. სამეცნიერო მივლინებაში ყოფნის პერიოდში მის მიერ მომზადდა „საქართველოს სისხლის სამართლის კოდექსის ალტერნატიული პროექტი“, რომელიც გამოქვეყნდა 1996 წელს ჟურნალ „საქართველოს პარლამენტის უწყებანი“ დეკემბრის ნომერში. აღნიშნული პროექტთან ერთად 1997 წლის 4-14 თებერვალს საქართველოს სამთავრობო დელეგაციამ განსახილველად ნიდერლანდებში ექსპერტიზისათვის წარადგინა. პროექტი გამოქვეყნებულია ო. გამყრელიძის წიგნში „ბრძოლა სამართლებრივი სახელმწიფოსათვის“, 1998 წელს.

გარდაიცვალა 2025 წლის 27 მარტს.
რიდ-ინ-იმკრაისი

რიდ-ინ-იმკრაისი — ქალაქი ავსტრიაში, ზემო ავსტრიის ფედერალურ მხარეში, რიდ-ინ-იმკრაისი რაიონის დედაქალაქი. მდებარეობს ლინციდან 70 კმ-ით დასავლეთით და ზალცბურგიდან 60 კმ-ით ჩრდილოეთით.

ქალაქი გაშენებულია ალპების მთისწინეთის ქვაბულში, ზღვის დონიდან 433 მეტრზე. სახელწოდება მომდინარეობს გერმანული სიტყვა ""-დან, რაც ლერწამს ნიშნავს, ეს მცენარე კი მრავლად იზრდება არსებული ჭაობების გასწვრივ.

ქალაქი პირველად 1136 წელს მოიხსენიება, როგორც ბავარიული ციხესიმაგრე. 1180 წელს კი მოხსენიებულია უკვე წერილობით წყაროებში, როგორც ციხესიმაგრის სიახლოვეს არსებული დასახლება.
ბად-ფესლაუ

ბად-ფესლაუ — საკურორტო ქალაქი ავსტრიაში, ქვემო ავსტრიის ფედერალურ მხარეში. ცნობილია როგორც ავსტრიული შავი ღვინის აკვანი. 2011 წლის მონაცემებით მოსახლეობა 11 309 ადამიანს შეადგენს. მდებარეობს ვენიდან 35 კმ-ით სამხრეთით.

ისტორია
1770 წელს, ქალაქის გარშემო გაშენებული იყო ვენახები, იწარმოებოდა დიდი რაოდენობით შავი ღვინო. ბად-ფესლაუს შავი და შუშხუნა ღვინოები რობერტ შლუმბერგერის წყალობით მთელ მსოფლიოში გახდა ცნობილი.

1954 წელს ბად-ფესლაუ ქალაქი გახდა და დაიბადა ბრენდი " ".

1867 წლის 26 აგვისტოს, ბად-ფესლაუში ხელი მოეწრეა ფესლაუ ხელშეკრულებას საბერძნეთის სამეფოსა და სერბეთის პრინციპატს შორის.
ტყავი

ტყავი — ძუძუმწოვრების სხეულის ზედაპირის (თმის) ნაწილი. მატყლისგან განსხვავებით ტყავი მიიღება კვერნისებრნისაგან, კურდღლისებრნისაგან, ზოგიერთი მღრღნელებისაგან, კატისებრნისაგან, ძაღლისებრნისაგან და სხვა.

ტყავის მოპოვების ძირითადი მიზანია ცივი ტემპერატურის მორიდება (ტანსაცმლის ქსოვა), ადრე ადამიანები ტყავს მსუბუქი, უხარისხო აბჯარის გასაკეთებლად იყენებდნენ. ზოგიერთ ქვეყნებში, მაგალითად ამერიკის შეერთებული შტატებში შინაური ცხოველების (კატის, ძაღლის და სხვების) ტყავით ვაჭრობა აკრძალულია.

გარკვეული ტექნოლოგიით დამუშავებულ ტყავის მასალას ადამიანი თავისი ცხოვრების უადრესი ხანიდან მოიხმარდა, ამიტომაც მსოფლიოს ყველა ენაში ტყავისა და ტყავისეულ თემასთან დაკავშირებული ტერმინოლოგია ძირითადი ლექსიკური ფონდის ერთ-ერთი უძველესი ფენაა და ლექსიკური უნივერსალიის კატეგორიას განეკუთვნება. ყოველ ენაში ტყავთან დაკავშირებული ტერმინები საზოგადოების ისტორიის გარკვეულ ეტაპს ასახავს. ცნობილია ქართველურ ენათა დონეზე დადგენილი ტერმინი „ტყავი“, იგივე „ტკოვი“.
სვეტღარი

სვეტღარი — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარი ქედის სამხრეთ განტოტების — გვალდის ქედზე, მდინარეების ტვიბერისა და მესტიაჭალის წყალგამყოფზე. სიმაღლე ზღვის დონიდან 4118 მეტრი. სვეტღარი აგებულია პალეოზოური გრანიტოიდებით. მწვერვალი ციცაბოა, შიშველ-კლდოვანი, ძირში მყინვარია.
ავსტრიის ოლქები

ავსტრიაში შედის 79 ოლქი:
ამშტეტენი
ბადენი
ბლუდენცი
ბრაუნაუ ინზე
ბრეგენცი
ბრუკი ლაიტზე
დოიჩლანდსბერგი
დორნბირნი
ეფერდინგი
აიზენშტადტი
ფელდბახი
ფელდკირხი
ფელდკირხენი
ფრაიშტადტი
ფიურშტენფელდი
გმუნდენი
გმიუნდი
გრაცი
გრისკირხენი
გერზენდორფი
გიუსინგი
ჰალაინი
ჰარტბერგი
ჰერმაგორი
ჰორნი
იმსტი
ინსბრუკი
იენერსდორფი
იუდენბურგი
კირხდორფი კრემსზე
კიცბუელი
კლაგენფურტი
კნიტელფელდი
კორნოიბურგი
კრემს ლანდი
კუფშტაინი
ლანდეკი
ლაიბნიცი
ლეობენი
ლიენცი
ლიცენი
ლილინფელდი
ლინცი
მატერსბურგი
მურაუ
მიოდლინგი
მიურცუშლაგი
ნიონკირხენ
ნოიზდილი ამ ზე
ობერპულენდორფი
ობერვარტი
პერგი
რადკერსბურგი
როიტე
რიდი ინკრაისში
რორბახი
ზალცბურგი
სანქტ იოჰან ბონგაუ
სანქტ ფაიტი
შაიბსი
შვაცი
შერდინგი
შპიტალი
შტაირი
ტამსვეგი
ტულნი
ურფარი
ფილახი
ფოიტსბერგი
ფიოკლაბრუკი
ფიოლკერმარკტი
ვაიდჰოფენი
ვაიცი
ველსი
ვენა
ვინერ ნოიშტადტი
ვოლფსბერგი
ცელ ამ ზე
ცვეტლი
სვია (თევზი)

სვია  — თევზი ზუთხისებრთა ოჯახისა. მისი სხეულის სიგრძე 9 მ, მასა 1,5 ტ აღწევს. აქვს უზარმაზარი, ნახევარმთვარისებური პირი და ერთმანეთთან შეზრდილი ლაყუჩის აპკები. სვია ბინადრობს კასპიის, შავ, აზოვისა და ადრიატიკის ზღვებში. საქართველოში შავი ზღვის სანაპიროებთან ყველგან გვხვდება. გამსვლელი თევზია, გასამრავლებლად მდინარეებში შედის. იკვებება თევზით. სვიის ქვირითისაგან მარცვლოვან ხიზილალას ამზადებენ. სვიის რაოდენობა თანდათან მცირდება, რის გამოც ტარდება ღონისძიებები მისი მარაგის აღსადგენად.

შეტანილია საქართველოს „წითელ ნუსხაში“, მინიჭებული აქვს კატეგორია.
სასუქი

სასუქი — ნივთიერება, რომელსაც იყენებენ სოფლის მეურნეობაში მცენარეების კვების გაუმჯობესებისთვის, მას ათავსებენ ნიადაგში (ან ნიადაგზე) რის შემდეგაც მცენარე იკვებება მით და აქვს უფრო უხვი მოსავალი. არსებობს სხვადასხვაგვარი სასუქები, ისინი განსხვავდებიან წარმომავლობით (მინერალური და ორგანული), აგრეგატული მდგომარეობით (თხევადი, ნახევრადთხევადი, მყარი), მოქმედების თვისებებით, მცენარეში შეღწევის გზით და სხვა.
ედუინ ჰაუარდ არმსტრონგი

ედუინ ჰაუარდ არმსტრონგი ( დ. 18 დეკემბერი, 1890, ნიუ-იორკი — გ. 1 თებერვალი, 1954, ნიუ-იორკი) — ამერიკელი ფიზიკოსი, რადიოინჟინერი და გამომგონებელი. რადიოს გამომგონებელი, 1936 წლიდან იყო კოლუმბიის უნივერსიტეტის პროფესორი. 1913 წელს შექმნა რეგენაციული რადიომიმღების სქემა, რომელიც გამოირჩევა დიდი მგრძნობიარობითა და ამორჩევითობი, აგრეთვე სუპერჰეტეროდინული (1918) და სუპერრეგენერაციული მიმღები (1921). დაასაბუთა სიხშირული მოდულაციის უპირატესობა რადიოდაბრკოლებასთან ბრძოლაში.
ჯორჯ მარტინი

სერ ჯორჯ ჰენრი მარტინი (დ. 3 იანვარი, 1926 — გ. 8 მარტი, 2016) — ბრიტანეთის იმპერიის ორდენოსანი, ინგლისელი პროდიუსერი, არანჟირებების ავტორი, კომპოზიტორი, დირიჟორი, აუდიო ინჟინერი და მუსიკოსი. ხშირად მითითებულია, როგორც მეხუთე „ბიტლი“, რასაც საფუძვლად მისი აქტიური მონაწილეობა ჯგუფ -ის ყოველი ალბომის ჩაწერაში.

გარდაიცვალა 2016 წლის 8 მარტს, 90 წლის ასაკში.
საბჭოთა კავშირის საფეხბურთო ჩემპიონატი 1947

საბჭოთა კავშირის საფეხბურთო ჩემპიონატი 1947 — საბჭოთა კავშირის საფეხბურთო ჩემპიონატის მეცხრე გათამაშება. გამარჯვებული გახდა მოსკოვის „ცდკა“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 2 მაისს და დასრულდა 26 ოქტომბერს.

შედეგები
პირველი ჯგუფი: ცხრილი
მეორე ჯგუფი
ფინალური ეტაპის ცხრილი
ბორის გაპონოვი

ბორის გაპონოვი (დ. 20 თებერვალი, 1934 — გ. 25 ივლისი, 1972) — ებრაელი ლექსიკოგრაფი, მთარგმნელი. ებრაულად თარგმნა შოთა რუსთაველის პოემა „ვეფხისტყაოსანი“. დაიბადა ქალაქ ევპატორიაში, მაგრამ მეორე მსოფლიო ომის დროს, 1941 წლიდან, ევაკუაციის შემდეგ, ოჯახთან ერთად ცხოვრობდა ქალაქ ქუთაისში. მისი პაპა რაბინი იყო და პატარა ბორისს ბავშვობიდან ასწავლიდა ივრითს. 1953 წელს დაამთავრა ქუთაისის მე-9 საშუალო სკოლა. 1956 წლიდან სპარსულ ენას სწავლობდა მოსკოვის უნივერსიტეტთან არსებულ აღმოსავლეთმცოდნეობის უნივერსიტეტში, მაგრამ უსახსრობის გამო იძულებული გახდა სწავლისთვის თავი დაენებებინა და ქუთაისში დაბრუნებულიყო, სადაც მუშაობდა გაზეთებში. 1960-იან წლებში ეწეოდა მთარგმნელობით საქმიანობას რუსულ, ქართულ და ებრაულ ენებზე.

1969 წელს ისრაელში გამოქვეყნდა მის მიერ თარგმნილი „ვეფხისტყაოსანი“. მომდევნო წელს ამ თარგმანისთვის მიენიჭა შ. ჩერნიხოვის პრემია.

1971 წელს იგი ისრაელში გაემგზავრა. იმავე წელს გამოაქვეყნა მიხაილ ლერმონტოვის რომანის „ჩვენი დროის გმირის“ თარგმანი, რომელმაც ასევე მაღალი შეფასება დაიმსახურა.

ბორის გაპონოვი 15 წლის მანძილზე მუშაობდა ივრითის ფრაზეოლოგიურ ლექსიკონზე. მძიმე და ხანგრძლივი ავადმყოფობის შემდეგ გარდაიცვალა რამათ-განში, 1972 წელს.
ამო (ირაკლი ჩარკვიანის ალბომი)

ამო — ირაკლი ჩარკვიანის სტუდიური ალბომი, რომელიც გამოვიდა 2001 წლის 12 დეკემბერს. ეს არის მუსიკოსის რიგით მესამე სტუდიური ალბომი.

ინფორმაცია
ალბომი ერთი წლის მანძილზე იწერებოდა, თუმცა სიმღერები „საქართველო“ და „უსაფრთხოება“ უფრო ადრე შეიქმნა.

დისკი მეტწილად როკ-მუსიკის ელემენტებს ატარებს, თუმცა ელექტრონული რითმებიც ახასიათებს. ირაკლი ჩარკვიანის თქმით, ეს იყო მისი ყველაზე კონცეპტუალური ალბომი, სადაც აისახა თანამედროვე რეალობა.

ალბომის გარეკანის დიზაინი ეკუთვნის ირაკლის შვილ მაქსიმე ჩარკვიანს, ხოლო გარეკანზე გამოტანილი ფოტოსურათი 1912 წელს უცნობი ფოტოგრაფის მიერ არის გადაღებული.

სიმღერების სია
საქართველო
ამო (მზეო)
ამო
ერთად
ბუია
სექსი
ორღანი 78
დისკო
ისტორიას
როგორც ჩანს
ჭერს
უსაფრთხოება
წყალს

ალბომის გამოშვებები
ვინს ლომბარდის თასი

„ვინს ლომბარდის თასი“ გადაეცემა ყოველ წელიწადს ნაციონალური ფეხბურთის ლიგის (ნფლ) საჩემპიონო მატჩ - სუპერ ბოულის გამარჯვებულს. 2012 წლის თებერვალში ეს თასი ნიუ-იორკ ჯაიანთსმა მოიპოვა მას შემდეგ, რაც ნიუ-ინგლენდ პეტრიოტსი დაამარცხა სუპერ ბოულ -ში.

ისტორია
 კომისარის პიტ როზელის, & .-ს ვიცე პრეზიდენტის ოსკარ რედნერის ლანჩის დროს, რედნერმა ქაღალდზე დახატა სურატი, რაც საბოლოოდ ვინს ლომბარდის თასად მოგვევლინა. პირველად ეს თასი გრინ ბეი პეკერს გადაეცა 1967 წელს (მას შემდეგ რაც - ლიგები ერთიანად ატარებდნენ საჩემპიონო თამაშს) მას შემდეგ რაც პეკერსმა კანზას სიტი ჩიფზი 35-10 დაამარცხა.

ეს თასი კი აღწერს "მსოფლიო პროფესიონალური ფეხბურთის ჩემპიონს" და ემსახურება მსოფლიო ჩემპიონს.1970 წელს სახელი შეცვლილი იქნა, ლეგენდარული გრინ ბეი პეკერსის მთავარი მწვრთნელ ვინს ლომბარდის ხსოვნის პატივსაცემად, რომელიც კიბოს დაავადებით გარდაიცვალა პირველი ორი გამაჯრვების შემდეგ.პირველად ეს თასი წარდგენილი იყო როგორც ვინს ლომბარდის თასი 1971 წელს, როდესაც სუპერ ბოულ -ში ბალტიმორ კოლტსმა მოუგო დალას ქაუბოიზს 16-13.

სუპერ ბოულ მოყოლებული, ეს თასი გადაეცემა გამარჯვებული გუნდის მფლობელს თამაშის დასრულებისთანავე. ადრე თასი გადაეცემოდა გასახდელ ოთახში.

სტენლის თასის და გრეის თასისგან განსხვავებით, ვინს ლომბარდის თასი ყოველ წელს კეთდება ახალი და ძველი გამარჯვებულის თასების ოთახში რჩევა. რომელიც სუპერ ბოულ -ს მოყოლდებიდან ხდება, როდესაც მაშინ ბალტიმორ კოლტსმა მოიგო. მას შემდეგ კი თასი ხან ქალაქ ბალტიმორში (ბალტიმორ რავენსი) გადადიდოდა, ხანაც ინდიანაპოლისში (ინდიანაპოლის კოლტსი), ეს კი მანამ ხდებოდა, სანაბ რავენსმა საბოლოოდ არ გამოიმუშავა საკუთარი თასი.

შესახედაობა
ვინს ლომბარდის თასი არის 56 სმ სიმაღლის და 3.2 კგ იწონის. ბურთის მდგომარეობა არის დადებული ჯარიმის დარტყმის პროცესში, ხოლო თვითონ ბურთი მოთავსებულია სამკუთხედი ფორმის მეტალზე. თასი არის სულ მთლიანად დამზადებული სუფთა ვერცხლით.

პირველი 4 ჩემპიონის თამაშების დროს, და ლოგი იყო გამოსახეული თასის შუაში. სუპერ ბოულ -იდან მოყოლებული კი ლოგო გადმოტანილი იქნა წინა მხარეს. სუპერ ბოულ დიზანი კი არის ახალი, მოდერნიზებული ლოგითი (რომელსაც გარშემო 8 ვარსკვლავი აკრავს). მაგრამ მოყოლებული პირველი თასიდან, განსაკუთრებული ცვლილება თასის ფორმაში და ვიზუალურ მხარეში არ ყოფილა. გრინ ბეი პეკერსი არის ერთადერთი გუნდი, რომელსაც სამივე დიზაინის თასი აქვს: სუპერ ბოულ - , , და .

ლომბარდის თასის ყველაზე მეტჯერ გამარჯვებული
პიტსბურგ სტილერსი აის ყველაზე მეტჯერ - 6 ლომბარდის თასის მფლობელი. სან-ფრანცისკო 49ერსი და დალას ქაუბოიზ კი ფრედ არიან და თითოეულ მათგანის კუთვნილებაში 5 ლომბარდის თასია. გრინ ბეი პეკერსი და ნიუ-იორკ ჯაიანთსი კი მესამეზე არიან, რომლებსაც 4-4 ლომბარდის თასი აქვთ მოპოვებული. რაც შეეხება ნიუ ინგლენდ პეტრიოტსს, ვაშინტონ რედსკინსს და ოკლენდ რეიდერსს, სამივეს 3-3 თასი აქვთ მოპოვებული.

ასევე აღსანიშნავია რომ არცერთ გუნდს არ ააქვს ზედიზედ 3-ჯერ მოგებული ლომბარდის თასი. 2 გუნდმა შეძლო და მოიგო 4 წელიწადში 3 ლომბარდის თასი, ესენი არიან: დალას ქაუბოიზი (1992, 1993 და 1995 წლებში) და ნიუ-ინგლენდ პეტრიოტსი (2001, 2003 და 2004 წლებში). ასევე უნდა ითქვას რი პიტსბურგ სტილერსმა მოახერხა 4 თასის დაუფლება 6 წელიწადში (1974, 1975, 1978 და 1979 წლებში) და იყო პირველი გუნდი რომელმაც საბოლოოდ 4 თასის მოპოვება შეძლო.

გალერეა
:
პლატფორმერი

პლატფორმერი — ვიდეო თამაშის ჟანრი, რომელშიც ძირითადი თამაშის პროცესი ხდება პლატფორმებზე ხტუნაობით, კიბეებზე ძრომით, ნივთების აკრეფით და სხვა. ზოგიერთი ნივთები რომლებსაც ეწოდებათ -, თამაშის პერსონაჟს აძლევს რამე განსაკუთრებულ ძალას.

მოთამაშეს ეძლევა შესაძლებლობა, გასაიდუმლოებულ (მხედველობის არეს მოფარებულ, დამალულ, არა საეჭვო და ძნელად მისადგომ) ადგილებში იპოვოს განსაკუთრებული ნივთები რომელიც მოთამაშეს გააუადვილებს თამაშის გასვლის როცესს და გაუჩენს ინტერესს.

ამ ჟანრისაა პოპულარული თამაში „“. ასეთი თამაშები არის 2 და 3 განზომილებიანიც. ჟანრი არ ითვლება ინდი-თამაშების ტიპად, თუმცა არსებობს ასეთი პლატფორმერი თამაშებიც.
ფლანდრა

ფლანდრა — მსოფლიოში ერთ-ერთი ყველაზე ცნობილი კურდღლის ჯიში. გამოყვანილ იქნა ბელგიაში 1954 წელს ბელგიელი ზოოლოგის იოჰან კონინგსბერგის მიერ. ფლანდრა შედის მსოფლიოში არსებულ კურდღლების იმ 5 ჯიშში რომლებიც ზრდასრულ ასაკში 8 და მეტ კილოს აღწევენ. მისთვის დამახასიათებელია მუქი ნაცრისფერი და ღია ყავისფერი შეფერილობა. ყურების ფორმა მიუგავს ინგლისურ -ს. დედალი ფლანდრა მშობიარობისას აჩენს 7-8 ბაჭიას. ერთი თვის ფლანდრას წონა 1-1,2 კგ-ია.
ლეონტი შიოშვილი

ლეონტი შიოშვილი (დ. 23 მაისი 1967, სოფ. ალიბეგლო, კახის რაიონი, აზერბაიჯანის რესპუბლიკა) — ქართველი მსახიობი.

ბიოგრაფია
1973 წელს შევიდა ალიბეგლოს შოთა რუსთაველის სახელობის საშუალო სკოლაში და დაამთავრა 1984 წელს. 1985 წელს ჩაირიცხა საქართველოს შოთა რუსთაველის სახელობის სახელმწიფო თეატრალურ უნივერსიტეტში. იმავე წელს გაიწვიეს სავალდებულო სამხედრო სამსახურში. 1987 წელს სამხედრო სამსახურის დამთავრების შემდეგ გააგრძელა სწავლა თეატრალურ ინსტიტუტში გია ანთაძის და გიორგი შალუტაშვილის ჯგუფში დრამისა და კინოს მსახიობის სპეციალობით, 1991 წელს დაამთავრა აღნიშნული ინსტიტუტი და წავიდა ახალციხეში მესხეთის სახელმწიფო თეატრში სამუშაოდ. 1992 წლიდან 2000 წლამდე მუშაობდა რუსთავის საბავშვო თეატრში, სადაც ითამაშა თვრამეტზე მეტი როლი. 2000–2002 წლებში მუშაობდა ჰერეთის (საინგილო) თეატრში, დირექტორისა და სამხატვრო ხელმძღვანელის თანამდებობაზე.

2003 წლიდან ისევ დაუბრუნდა რუსთავის საბავშვო თეატრს. 2008 წელს მუშაობდა კლუბურ თეატრ „ბრავოში“ მსახიობად. 2011 წლიდან რუსთავის თეატრის მსახიობია. გადაღებულია ტელეპროქტებში: „27 დრაკონი“, „ცხელი ძაღლი“, საზოგადოებრივი მაუწყებლობის მხატვრულ დოკუმენტურ ფილმებში: „1937“, „დამოუკიდებლობის 1005 დღე“, „გააგრძელე საქართველოს ისტორია“, „უღმერთონი“, ნანა ჯანელიძის ფილმში: „გალობის რაინდები“.

ფილმოგრაფია
2010: „გალობის რაინდები“ რეჟ. ნანა ჯანელიძე
ჩვეულებრივი შინდი

ჩვეულებრივი შინდი — მცენარე შინდისებრთა ოჯახისა. საქართველოს ჭალისა და ვაკის ტყეების, მთებისწინა კალთების, განსაკუთრებით მუხნარებისა და რცხილნარების, დამახასიათებელი მცენარეა. ქვეტყეს ქმნის.

ჩვეულებრივ 3-5 მეტრის სიმაღლის ბუჩქია, თავისუფალ ადგილას პატარა, 5-7 მეტრის სიმაღლის ხედ იზრდება. ნაყოფი მრავალნაირი აქვს - ტკბილი, მჟავე, წითელი, იშვიათად ყვითელი. მოყვითალო ფერის შინდს ოქროშინდას ეძახიან. ველურ ჯიშთა შორის გამოყოფილია რამდენიმე სახესხვაობა.
მაგადჰა

მაგადჰა — ისტორიული ოლქი და სახელმწიფო თანამედროვე ინდოეთის ტერიტორიაზე. მდებარეობდა მდინარე განგის შუა წელის სამხრეთით. მისი აღმავლობა დაიწყო ძვ. წ. საუკუნიდან, განსაკუთრებით ძლიერდება ძვ. წ. საუკუნეში, ბამბისარასა და აჯატაშატრის მეფობის პერიოდში. ამ პერიოდში ძლიერ გაფართოვდა ქვეყნის საზღვრები და წარმოადგენდა ნანდების იმპერიის (ძვ. წ. ს.), მაურიებისა (ძვ. წ. - სს.) და გუპტების სახელმწიფოს ბირთვი. მაგადჰა ძველი ინდოეთის უდიდესი ეკონომიკური და კულტურული ცენტრი, ბუდიზმისა და ჯაინიზმის გავრცელების კერა. საუკუნეში სახელწოდება „მაგადჰა“ ხმარებიდან გამოვიდა.

ქვეყნის დედაქალაქი იყო რაჯაგრიჰა, ხოლო შემდეგ პატალიპუტრა.
გამანადგურებელი ანგელოზი

გამანადგურებელი ანგელოზი − ლუის ბუნიუელის ფილმი. ფილმში ადამიანები იკრიბებიან ერთ-ერთი მეგობრის სახლში წვეულებაზე, რის შემდეგაც ვერცერთი მათგანი ვერ ახერხებს წვეულების დარბაზიდან გასვლას.

ვუდი ალენის ფილმში „შუაღამე პარიზში" არის სცენა, სადაც ფილმის მთავარი გმირი, რომელიც საუკუნიდან საუკუნის დასაწყისში მოხვდება და ლუის ბუნუელს შეხვდება, სთავაზობს ამ უკანასკნელს ფილმის გადაღებას ადამიანების შესახებ, რომლებიც წვეულებაზე შეიკრიბებიან და შინ წასვლას ვერ ახერხებენ.
ნაზარეველი

ნაზარინი — ლუის ბუნიუელის ფილმი. ფილმი ეხება მღვდელ ნაზარიოს ცხოვრებას, რომელიც ალეგორიულად იესო ნაზარეველის ცხოვრებას წარმოადგენს.

სიუჟეტი
სოფლის მღდველი გადაწყვეტს, უპატრონოს სოფელში მცხოვრებ ორ მეძავს. ის მათ სახლში მიიყვანს, ჩააცმევს, აჭმევს და უკითხავს სახარებას. მეძავებს შეუყვარდებათ მღვდელი. სოფელი აღშფოთდება ამ ფაქტით და მღვდელს შეიპყრობენ და სიკვდილს მიუსჯიან.
უდაიინი

უდაიინი — ძველი ინდოეთის სამეფოს მაგადჰას მეფე ჰარიანტას დინასტიიდან. მან გადაიტანა ქვეყნის დედაქალაქი რაჯაგრიჰიდან ახლდადდაარსებულ პატალიპუტრაში. უდაიინის მმართველობის შემდეგ სახელმწიფოში იწყება შინაპოლიტიკური ბრძოლები. ყოველი მმართველობა ხანმოკლეა და მეფეთა უმრავლესობა არაბუნებრივი სიკვდილით კვდება.
მაჰაპადმა ნანდა

მაჰაპადმა ნანდა (დ. ძვ. წ. 450 – გ. ძვ. წ. 362) — ძველი ინდოეთის სამეფოს მაგადჰას მეფე ნანდას დინასტიიდან. იგი იყო დაბალი წარმოშობის ადამიანი, გადმოცემის თანახმად მაჰაპადმა მეძავი ქალისა და დალაქის შვილი იყო. დედამისი შუდრას კასტას მიეკუთვნებოდა.

მაჰაპადმა ნანდამ მოკლა ჰარიანტას დინასტიის უკანასკნელი მმართველი კალაშოკა შვილებითურთ და გამეფდა. მან მოაკვლევინა ყველა ქშატრია.

მაჰაპადმამ დაიპყრო და დაიმორჩილა ქვეყნის უდიდესი ნაწილი. იგი ინდოეთში პირველი იმპერიის დამაარსებლად ითვლება.
რინგშტრასე

რინგშტრასე — წრიული ქუჩა რომელიც ავსტრიის დედაქალაქის, ვენის ისტორიულ ცენტრს - შიდა ქალაქს უვლის გარს. ქუჩაზე არსებული ისტორიული არქიტექტურა მიეკუთვნება 1860-1890 წლებს.

ისტორია
ქუჩა აშენებულია ქალაქის გალავნის ადგილას. გალავანი საუკუნის განმავლობაში რიჩარდ -ის გამოსასყიდად მიღებული ფულით აშენდა და 1529 წელს თურქების პირველი ალყის დროს განახლდა. გალავანი არსებობდა საუკუნის მეორე ნახევრამდე.

1850 წელს ვორსტადტი (დღეისთვის - უბნები) შევიდა ვენის შემადგენლობაში, რამაც გალავანი მოძრაობის დამაბრკოლებელ ბარიერად აქცია. 1857 წელს იმპერატორმა ფრანც იოსეფ -მა გამოუშვა ცნობილი ბრძანეულება: ეს არის ჩემი სურვილი - რის მიხედვითაც დაანგრიეს ქალაქის კედლები და თავდაცვითი თხრილები. ახალ ქუჩს და იქ დაგეგმილ შენობებს უნდა წარმოეჩინათ ჰაბსბურგების იმპერიის სიდიადე. პრაქტიკული თვალსაზრისით ნაპოლეონ -ის მიერ პარიზში აშენებულმა ბულვარებმა აჩვენა თუ განიერი ქუჩები რამდენად ართულებს რევოლუციური ბარიკადების მოწყობას.

შენობები
რინგშტრასეზე მდებარეობს რამდენიმე ცნობილი შენობა:
სახვითი ხელოვნების აკადემია
რატუშა
ვენის უნივერსიტეტი
ვოტივკირხე
ვაკო ყაზაიშვილი

ვალერი (ვაკო) ყაზაიშვილი (დ. 29 იანვარი, 1993, ოზურგეთი) — ქართველი ფეხბურთელი, საფეხბურთო კლუბ „შანდუნ ტაიშანის“ შემტევი ნახევარმცველი.

საკლუბო კარიერა
რუსთავის „მეტალურგი“
ვაკო ყაზაიშვილი „საბურთალოს“ აკადემიის აღზრდილია. პროფესიონალური კარიერა 2010 წელს რუსთავის „მეტალურგში“ დაიწყო, რომლის შემადგენლობაშიც პირველად იმავე წლის 9 მაისს ეროვნული ლიგის 34-ე ტურის შეხვედრაში გამოვიდა მინდორზე. მატჩი, რომელშიც ერთმანეთს „ვიტ ჯორჯია“ და რუსთავის „მეტალურგი“ დაუპირისპირდნენ, ფოლადის სტადიონზე გაიმართა და „ვიტ ჯორჯიას“ გამარჯვებით 2–0 დამთავრდა. ვაკო მოედანზე შეხვედრის 63-ე წუთზე პავლე დათუნაიშვილის ნაცვლად შევიდა.

რუსთავის „მეტალურგის“ ძირითად შემადგენლობაში ვაკომ სულ ცხრაჯერ ითამაშა და ერთი გოლი შეაგდო, აქედან ერთხელ სასტარტოში დაიწყო თამაში, ხოლო რვაჯერ შეცვლაზე შემოვიდა და მოედანზე საერთო ჯამში 248 წუთი გაატარა. მისი მონაწილეობით გამართული ცხრა შეხვედრიდან რუსთაველებმა ექვსი მოიგეს, ორი დათმეს და ერთიც ფრედ დაამთავრეს.

მიღწევები
საკლუბო
ლეგია ვარშავა
ექსტრაკლასა: 2016–17

ულსან ჰიუნდაი
 ლიგა 1: 2022, 2023

ინდივიდუალური
 ჯილდო: 2018
 ლიგა 1-ის საუკეთესო თერთმეტეული: 2021